**Artem Serhijovytš Hrebenyk** (ukr. Артем Сергійович Гребеник; s. 4. heinäkuuta 2002 Kiova, Ukraina) on ukrainalainen jääkiekkopuolustaja, joka pelaa Mestis-joukkue Imatran Ketterässä.

Ura
---

### Seuraura

Hrebenyk on H’K Sokil Kiovan kasvatti. Hän pelasi juniorina sittemmin myös Venäjällä Kometa Samarassa, josta Hrebenyk palasi kaudeksi 2017–2018 kotimaahansa ja siirtyi Bilyi Bars Bila Tserkvan U16-joukkueeseen. Hän voitti kauden päätteeksi Ukrainan U16-sarjan pronssia. Kaudella 2018–2019 Hrebenyk nousi Bilyi Barsin miesten joukkueeseen, jossa hän pelasi Ukrainan liigassa 35 runkosarjaottelua tehopistein 1+5=6 ja seitsemän playoff-ottelua tehopistein 2+1=3. Hrebenyk teki miesten pääsarjadebyyttinsä vain 16-vuotiaana 16. syyskuuta 2018 Dynamo Harkovaa vastaan. Ensimmäisen pääsarjamaalinsa hän teki 29. joulukuuta 2018 Dynamo Harkovaa vastaan. Hrebenyk pelasi osan kaudestaan vielä myös Bilyi Barsin U19-joukkueessa, jossa hän voitti Ukrainan U19-sarjan mestaruuden.

Hrebenyk pelasi Bilyi Barsissa Ukrainan liigaa neljänä kautena, mutta kaudella 2021–2022 hän pelasi myös BSFK Brovaryn riveissä. Kaudeksi 2022–2023 Hrebenyk siirtyi Dnipro H’ersoniin. Hän voitti koko Ukrainan liigan puolustajien piste- ja maalipörssin tehoilla 14+14=28. Hrebenyk edusti kauden aikana myös HK Krementšukin joukkuetta Continental Cupissa.

Kaudeksi 2023–2024 Hrebenyk siirtyi 1+1-vuotisella sopimuksella Mestis-joukkue Imatran Ketterään.

### Maajoukkueura

Hrebenyk edusti Ukrainaa IB-divisioonan MM-kilpailuissa vuosina 2022 ja 2023, joista jälkimmäinen turnaus päättyi hopeaan ja ensimmäinen pronssiin. Hän pelasi myös Milanon olympiakisojen 2026 karsinnoissa. Yhteensä Hrebenyk on pelannut 31 A-maaottelua tehden viisi syöttöpistettä. Hän teki A-maajoukkudebyyttinsä Beat Covid-19-turnauksessa 16. toukokuuta 2021 Slovenian Ljubljanassa Puolaa vastaan.

Hrebenyk pelasi myös alle 20-vuotiaiden IB-divisioonan MM-kilpailuissa vuonna 2022, jolloin hän toimi Ukrainan kapteenina ja voitti hopeaa. Hrebenyk pelasi myös talviuniversiadeissa vuonna 2023.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | Bilyi Bars Bila Tserkva | Ukraina | 35 | 1 | 5 | 6 | 20 | 7 | 2 | 1 | 3 | 2 |
| 2019–2020 | Bilyi Bars Bila Tserkva | Ukraina | 32 | 1 | 2 | 3 | 16 | 7 | 0 | 2 | 2 | 14 |
| 2020–2021 | Bilyi Bars Bila Tserkva | Ukraina | 39 | 2 | 10 | 12 | 32 | 2 | 0 | 2 | 2 | 0 |
| 2021–2022 | Bilyi Bars Bila Tserkva | Ukraina | 20 | 0 | 9 | 9 | 24 | – | – | – | – | – | JMM D1B | 5 | 2 | 0 | 2 | 8 |
|  | BSFK Brovary | Ukraina | 13 | 2 | 4 | 6 | 12 | – | – | – | – | – | MM D1B | 4 | 0 | 0 | 0 | 2 |
| 2022–2023 | Dnipro H’erson | Ukraina | 29 | 14 | 14 | 28 | 28 | 3 | 0 | 2 | 2 | 6 | MM D1B | 5 | 0 | 1 | 1 | 0 |
| 2023–2024 | Ketterä | Mestis |  |  |  |  |  |  |  |  |  |  | OQ | 3 | 0 | 2 | 2 | 0 |
| 5 kautta | yhteensä | Ukraina | 168 | 20 | 44 | 64 | 132 | 19 | 2 | 7 | 9 | 22 |

Lähteet
-------

* Artem Hrebenyk The Internet Hockey Databasessa (englanniksi)
* Artem Hrebenyk Eurohockey-sivustolla (englanniksi)
* Artem Hrebenyk *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Artem Hrebenyk *Elite Prospects*. Everysport Media Group AB.  (englanniksi)
2. ↑  Game detail: 16 Sep 2018, Bilyỹ Bars Bila Tserkva - MHC Dynamo Kharkiv *eurohockey.com*.  16.9.2018. European Ice Hockey Online AB & eSports.cz s.r.o. Viitattu 4.3.2024. (englanniksi)
3. ↑  Game detail: 29 Dec 2018, Bilyỹ Bars Bila Tserkva - MHC Dynamo Kharkiv *eurohockey.com*.  29.12.2018. European Ice Hockey Online AB & eSports.cz s.r.o. Viitattu 4.3.2024. (englanniksi)
4. ↑  Hyökkääjä Anri Ravinskis ja puolustaja Artem Hrebenyk Ketterään *kettera.net*.  30.6.2023. Imatran Ketterä Oy. Viitattu 4.3.2024.
5. ↑  Game detail: 16 May 2021, Poland - Ukraine *eurohockey.com*.  16.5.2021. European Ice Hockey Online AB & eSports.cz s.r.o. Viitattu 4.3.2024. (englanniksi)